kardosdrur/scandi-wiki huggingface dataset:
Wikipedian in residence

Wikipedian in residence er en Wikipedia-editor, en Wikipedianer, der har en placering med en institution, typisk et kunstgalleri, bibliotek, arkiv eller museum (GLAM efter engelsk gallery, library, archive, museum), for at hjælpe med redigering af Wikipedia artikler relateret til denne institution, samt at opmuntre og hjælpe med til at frigive materiale under åbne licenser, og udvikle forholdet mellem institutionen og Wikimedia community. En Wikipedian in residence er generelt med til at koordinere Wikipedia-relaterede opsøgende arrangementer mellem GLAM og offentligheden.

Institutioner, der har været vært for en Wikipedian in residence omfatter store institutioner som British Museum og British Library og mindre steder som Derby Museum and Art Gallery og The New Art Gallery Walsall i England, Château de Versailles i Frankrig, Museu Picasso i Spanien, og i USA, Smithsonian Institution, National Archives and Records Administration, National Archives og Records Administration, Nasjonalbiblioteket, de føderale Archives of Switzerland og Nationalmuseet i Danmark.

Arkivarer
In residence
La Faculté

er en jernbanestation i Monastir, Tunesien. Stationen drives af .

Stationens perroner ligger på to sider af en sportrekant. Tog fra stationen kører på den elektrificerede, metersporede Sahel Metro-linje og betjener Sousse mod nord og Mahdia mod syd, så vel som Monastir.

Referencer 

Jernbanestationer
Bygninger, konstruktioner og anlæg i Tunesien
Enyas diskografi

Enyas diskografi består af otte studiealbum, tre opsamlingsalbum, tyve singler og et antal andre optrædener. Enya fik sit gennembrud i 1988 med albummet Watermark, hvorfra sangen "Orinoco Flow" kommer fra. Nummeret toppede hitlisterne i Storbritannien og nåede #2 i Tyskland. Tre år senere fulgte hun op med albummet Shepherd Moons. I 1992 blev en re-mastered version af albummet Enya udgivet under navnet The Celts. Fire år efter Shepherd Moons udgav hun The Memory of Trees (1995), der endnu en gang nåede top fem i både Storbritannien og Tyskland, og det blev samtidig det første af hendes album, der kom på top 10 i USA. Fra albummet kom singlerne "Anywhere Is" og "On My Way Home". I 1997 udkom opsamlingsalbummet Paint the Sky with Stars: The Best of Enya. Det indeholdt de to nye sange "Paint the Sky with Stars" og "Only If..." og kom på top 5 i både Storbritannien og Tyskland. Efter en pause på fem år udkom albummet A Day Without Rain i 2000. Dette blev hendes mest succesrige til dato og toppede som #2 på Billboard 200 albums chart. Den første single, "Only Time", blev brugt i filmen Sweet November og toppede som #10 på Billboard Hot 100 og #1 i Tyskland.

I 2001 indspillede Enya "May It Be" til den første film i serien om Ringenes Herre, Eventyret om Ringen, og det blev hendes anden single i træk, der nåede #1 på de tyske singlehitlister. I november 2005 udkom et nyt album med titlen Amarantine. Det nåede top 10 i både Storbritannien og USA, og toppede som #3 i Tyskland. I 2006 udgav Enya flere CD'er med juletema med nyt materiale. Den 10 oktober 2006 blev Sounds of the Season: The Enya Holiday Collection sendt på gaden i USA med seks sange. I november 2008 blev And Winter Came... udgivet. Albummets tema er jul og vinter og blev endnu en succes for Enya, der nåede top 10 i mange lande, hvilket er en usædvanlig bedrift for et sæsonbestemt album. Hun har solgt over 27 millioner album alene i USA ifølge Nielsen Soundscan.

Album

Studiealbum

Opsamlingsalbum

Bokssæt

EP'er

Singler

Som featured kunstner

Promotional singler

Andre sange på hitlisterne

Videoalbum 
 Moonshadows (1991)
 Enya: The Video Collection (2000)
 The Very Best of Enya (2009)

Musikvideoer 
 "Aldebaran" (1987)
 "I Want Tomorrow" (1987)
 "Orinoco Flow" (1988)
 "Storms in Africa II" (1989)
 "Evening Falls" (1989)
 "Exile" (1990)
 "How Can I Keep from Singing?" (1991)
 "Caribbean Blue" (1991)
 "The Celts" (1992)
 "Book of Days" (1994)
 "Anywhere Is" (1996)
 "On My Way Home" (1996)
 "Only If..." (1997)
 "Only Time" (2000)
 "Wild Child" (2001)
 "Maj It Be" (2002)
 "Amarantine" (2005)
 "It's in the Rain" (2006)
 "Trains and Winter Rains" (2008)

Referencer

Eksterne henvisninger 
 The Enya Discography 
 Enya Lyrics site 
 Northern Skyline  – Enya, Clannad & Moya Brennan News blog
 Enya Non-Album Tracks  – detaljeret guide til Enya b-sider

Diskografier
Diskografi
Jeppe Jakobsen

Jeppe Jakobsen (født i 1988) er en dansk politiker, som har repræsenteret Dansk Folkeparti i Region Sjælland som regionsrådsmedlem siden januar 2014 samt som kommunalbestyrelsesmedlem i Kalundborg Kommune siden januar 2010 og frem til Folketingsvalget 2015, hvor han med 2.255 stemmer blev medlem af Folketinget. Han var opstillet i Sjællands Storkreds og spidskandidat i Holbæk-kredsen. Ved kommunalvalget i 2017 sikrede han sig en plads i Holbæk Byråd, og et formandsskab i udvalget for Ældre og sundhed. Udover hans politiske arbejde, har han siden 2010 arbejdet som pædagogmedhjælper. Han har tidligere været ansat som lærervikar og i hæren.

Referencer

Eksterne henvisninger 
 Biografi på Region Sjællands hjemmeside 
 Jeppe Jakobsens hjemmeside 
 Jeppe Jakobsens facebookside

Politikere fra Dansk Folkeparti
Regionsrådsmedlemmer fra Dansk Folkeparti
Kommunalbestyrelsesmedlemmer fra Dansk Folkeparti
Folketingsmedlemmer i 2010'erne
Pædagogmedhjælpere
Primera B de Chile

Primera División B del Fútbol Profesional Chileno er den andenbedste fodboldrække i Chile, der bliver organiseret af Asociación Nacional de Fútbol Profesional. Den blev etableret i 1952 som Segunda División og blev i 1962 navngivet som dets nuværende navn. Siden 1954 har der været automatisk op- og nedrykning fra og til Primera División de Chile, dog blev Club Deportivo Palestino og Rangers de Talca oprykket til den bedste division efter Primera B de Chiles første sæson.

Nuværende hold 
Følgende hold deltager i Primera B de Chile i 2014-15:

Coquimbo Unido
Curicó Unido
Concepción
Copiapó
La Serena
Temuco
Everton
Iberia (Los Ángeles)
Lota Schwager (Coronel)
Magallanes (Santiago)
Rangers
San Luis (Quillota)
Santiago Morning
Unión San Felipe

Vindere af Segunda División/Primera B de Chile

Referencer 
Primera B de Chile - RSSSF

Fodboldligaer
Fodbold i Chile
Etableret i 1952
Madonna (album)

Madonna er den amerikanske sangerinde Madonnas selvbetitlede debutalbum. Det blev udgivet den 27. juli 1983 af Sire Records. Albummet blev ved dets genudgivelse i 1985 omdøbt til Madonna: The First Album. 

I 1982 mødte Madonna, som på daværende tidspunkt forsøgte at slå igennem som musiker, Sire Records’ direktør, Seymour Stein. Efter at have hørt en demoversion af Madonnas sang "Everybody", skrev Stein kontrakt med den unge sangerinde. Da "Everybody" blev en succes, besluttede Sire Records sig for at producere et helt album med Madonna. Reggie Lucas blev ansat som projektets primære producer, mens Madonna skulle skrive fem ud af albummets otte numre. Madonna endte dog med at være utilfreds med det færdige resultat, og da hun desuden var uenig i Lucas’ produktionsmetoder, bad hun John "Jellybean" Benitez om at færdiggøre albummet. Benitez remixede mange af albummets numre og producerede selv sangen "Holiday".

Madonna-albummet er overordnet set et syntetisk diskoalbum med en disharmonisk lyd, hvorpå Madonna synger i et lyst og piget toneleje. Lyrisk set handler sangene om kærlighed og forhold. For at promovere albummet måtte Madonna optræde på diskoteker såvel som i fjernsynsprogrammer. Der blev udgivet fem singler fra albummet, hvoraf "Holiday" blev den første, der optrådte på Billboard Hot 100. "Lucky Star" blev Madonnas første top fem-hit. Albummet blev senere promoveret på The Virgin Tour (1985).   

Nutidige kritikere har rost albummet, men Madonna blev afvist af flere anmeldere da hun første gang dukkede op i 1983. I 2008 placerede Entertainment Weekly albummet på en femteplads over de seneste femogtyve års bedste albums. I dag har kritikerne anerkendt, at albummet hjalp til med at gøre dansemusikken mainstream. Madonna-albummet tjente desuden som inspiration for adskillige kvindelige kunstnere i 1980’erne.

Madonna-album
BBC Sport

BBC Sport er en afdeling i BBC North-divisionen indenfor den britiske medievirksomhed BBC. BBC Sport leverer dækning af sportsbegivenheder til BBC Television, radio og online. BBC er indehaver at rettighederne til at transmittere sportsbegivenheder til tv og radio m.v. inden for en lang række sportsgrene, ligesom BBC Sports producerer en række magasin-programmer, herunder Match of the Day, Test Match Special, Ski Sunday, Today at Wimbledon m.v. Resultater, analyser og dækning af begivenhederne lægges på BBC Sports website.

Noter

Eksterne henvisninger 
 BBC Sport

Sport
Tv-kanaler fra Storbritannien
Etableret i 1988
Ghettopakke

En ghettopakke er en økonomisk eller politisk plan for at forbedre de sociale forhold i et socialt belastet boligområde (ofte omtalt som en "ghetto").

Ghettopakker i Danmark 

Skiftende danske regeringer har iværksat seks forskellige ghettopakker siden 1994:

 1994: Ghettopakke
Poul Nyrup Rasmussens regering fremlagde en ghettopakke med 30 initiativer, der skulle hjælpe socialt belastede boligområder.

 2000: Handlingsplan mod ghettoisering

Regeringen Poul Nyrup Rasmussen IV forstærkede indsatsen "for at undgå yderligere ghettoisering og forslumring". Blandt andet med mere fleksible udlejningsregler for at få en balanceret beboersammensætning. 

 2004: Strategi mod ghettoisering

Med aftalen indførte Regeringen Anders Fogh Rasmussen I blandt andet en model for anvisning af almene boliger, der gav kommuner mulighed for at afvise kontanthjælpsmodtagere, hvis det øger belastningen af boligafdelingen. Derudover indeholdt planen en række integrationsinitiativer om kriminalitetsforebyggelse og lektiehjælp samt nedsættelsen af et ghettoudvalg med navnet Programbestyrelsen, der i 2008 kom med 15 anbefalinger.

 2010: Ghettoplan

Ghettopakken i 2010 kom under Regeringen Lars Løkke Rasmussen I og indeholdt 32 forskellige initiativer, blandt andet "strategisk nedrivning af boligblokke", stop for anvisning af flygtninge til ghettoer og mulighed for at give resursestærke beboere fortrinsret. Desuden indeholdt den obligatoriske dagtilbud til tosprogede børn udenfor dagtilbud, flere forældrepålæg, udvidet adgang til tv-overvågning og hurtig behandling af sager med unge uromagere. Pakken blev aftalt af de fleste af Folketingets partier i 2009, fremlagt som lovforslag i 2010 og trådte i kraft ved indgangen til 2011.

 2013: "Udsatte boligområder – de næste skridt"

Regeringen Helle Thorning-Schmidt I's ghettopakke gav blandt andet boligorganisationerne bedre muligheder for at skride ind overfor lejere, som chikanerer naboer.

 2018: Ét Danmark uden parallelsamfund. Ingen ghettoer i 2030
1. marts 2018 fremlagde Regeringen Lars Løkke Rasmussen III et udspil med titlen "Ét Danmark uden parallelsamfund. Ingen ghettoer i 2030", som efterfølgende blev udmøntet i seks forskellige delaftaler i Folketinget: 
 En aftale om finansieringen af den samlede indsats, der sker ved at tage 10 mia. kr. fra Landsbyggefonden i perioden 2021-26, til blandt andet renoveringer og nedrivninger i udsatte boligområder.
En aftale med krav om, at de områder, der har stået på den såkaldte ghettoliste i fire år i træk - de såkaldt hårdeste ghettoområder – skal nedbringe andelen af almene familieboliger til højst 40 procent inden 2030
En aftale om forbud mod at flytte ind i de nævnte "hårdeste ghettoområder" for personer i kontanthjælpssystemet 
En aftale om obligatorisk læringstilbud til 1-årige i udsatte boligområder og skærpet straf til ledere for pligtforsømmelser
En aftale om bedre fordeling af børn i daginstitutioner
En aftale om sprogprøver i 0. klasse, styrket forældreansvar og sanktioner over for skoler med dårlige resultater.

Kilder

Socialpolitik
Boligpolitik
Indvandring
Integrationspolitik
Holiday (Madonna-sang)

"Holiday" er en sang af den amerikanske singer-songwriter Madonna fra hendes selvbetitlede debutalbum Madonna (1983). Sire Records udgav den som albummets tredje single den 7. september 1983. "Holiday" optrådte senere i en remixet udgave på remixalbummet You Can Dance (1987) og på opsamlingsalbummet Celebration (2009). Sangen, der blev skrevet af Pure Energy-medlemmerne Curtis Hudson og Lisa Stevens, blev tilbudt Madonna af hendes producer, John "Jellybean" Benitez, da hun ledte efter et potentielt hitnummer til sit debutalbum. Madonna accepterede som bekendt sangen, og sammen med Jellybean tilpassede hun dens komposition ved bl.a. at tilføje en klaversolo af deres ven, Fred Zarr. 

"Holiday", der handler om den universelle følelse af at tage på ferie, blev modtoget positivt af anmelderne. Sangen blev således Madonnas første hitsingle, da den optrådte på Billboard Hot 100's top tyve-liste. "Holiday" toppede på den amerikanske dansehitliste og opnåede desuden at blive et top ti- såvel som et top fyrre-hit i flere europæiske lande. Madonna har fremført sangen adskillige gange – senest på The MDNA Tour (2012). Hun bruger den ofte som et ekstranummer eller som en del af showets afslutning. Flere kunstnere har udgivet coverversioner af "Holiday", og den har også været brugt i komedieserier såsom Will & Grace.

Singler fra 1983
Volbeats diskografi

Volbeats diskografi omfatter seks studiealbums, to livealbums, fire videoalbums, 25 singler og 19 musikvideoer.

Volbeat blev grundlagt i København i 2001 af det tidligere Dominus-medlem Michael Poulsen. Bandet bestod derudover af guitarist Teddy Vang, bassist Anders Kjølholm og trommeslager Jon Larsen. Volbeat indspillede deres selvbetitlede demo i 2002, der blev fulgt op af deres anden demo kaldet Beat the Meat – Franz Gottschalk erstattede Teddy Vang inden den blev indspillet. Bandet skrev herefter kontrakt med Rebel Monster Records, der er et underlabel af Mascot Records. The Strength/The Sound/The Songs blev udgivet som Volbeats debutalbum i september 2005 og nåede #18 på Tracklisten i Danmark. Deres andet album, Rock the Rebel/Metal the Devil, blev indspillet i efteråret 2006. Efter albummet var færdigindspillet blev Gottschalk nødt til at forlade bandet, og han blev erstattet af Thomas Bredahl. Rock the Rebel/Metal the Devil blev udgivet i februar 2007 og toppede den danske singlehitliste. Deres tredje studiealbum, Guitar Gangsters & Cadillac Blood, blev udgivet d. 29. august 2008 og debuterede som #1 i både Danmark og Finland. Volbeats længe ventede fjerde album, Beyond Hell/Above Heaven, blev udgivet i september 2010 og debuterede endnu engang som #1 i Danmark og Finland, samt i Sverige, og blev deres første album, der nåede Billboard 200 i USA. Albummets førstesingle, "Fallen", nåede top 20 i Danmark, Finland og Sverige. Bredahl forlod bandet i 2011, hvorefter gruppen brugte Hank Shermann som tour-medlem men uden at indspille nyt materiale med ham. Rob Caggiano blev fast lead guitarist i begyndelsen af 2013, og han medvirkede på bandets femte album, Outlaw Gentlemen & Shady Ladies. Det udkom 5. april 2013 og toppede hitlisterne i Østrig, Canada, Danmark, Tyskland, Norge, Schweiz og USA. Gruppens sjette album, Seal the Deal & Let's Boogie, udkom 3. juni 2016. Albummet nåede #1 i adskillige lande og solgte guld i både Danmark og Østrig. Rewind, Replay, Rebound udkom 2. august 2019 og nåede førstepladsen på i Belgien, Schweiz, Tyskland og Østrig, mens det nåede andenpladsen i Danmark. Herefter fulgte Servant of the Mind d. 3. december 2021, der toppede hitlisterne i Danmark, Schweiz og Tyskland.

Albums

Studiealbummer

Livealbummer

Videoalbummer

Singler

Musikvideoer

Fodnoter

Referencer

Eksterne henvisninger 
 Volbeat.dk
 
 Volbeat på Discogs

Diskografier
Diskografi
Lucky Star

"Lucky Star" er en sang af den amerikanske singer-songwriter Madonna fra hendes selvbetitlede debutalbum Madonna (1983). Sire Records udgav sangen som albummets fjerde single den 8. september 1983. Den findes også på de to opsamlingsalbums The Immaculate Collection (1990) og Celebration (2009).

"Lucky Star" blev skrevet af Madonna og produceret af Reggie Lucas. Madonna var dog ikke tilfreds med Lucas' produktionsmetoder, og hun bad derfor sin kæreste, John "Jellybean" Benitez, om at remixe sangen så den stemte overens med hendes ideer. "Lucky Star" er et dansenummer, der musikalsk kombinerer tunge trommerytmer med høje guitarriffs. Lyrisk set sammenstiller Madonna den mandlige krop med stjernerne på himlen. 

Samtidige såvel som nutidige anmeldere har rost sangen, der i manges øjne indvarslede begyndelsen på dansemusikken. "Lucky Star" blev Madonnas første top fem-hit på Billboard Hot 100, hvor hvor den opnåede en fjerdeplads. Den er således det andet af Madonnas sytten top ti-hits i træk. 

Musikvideoen til "Lucky Star" viser Madonna, som står og danser foran en hvid baggrund, akkompagneret af baggrundsdansere. Efter videoens udgivelse blev Madonnas stil en modetrend blandt den yngre generation. Lærde har bemærket, at Madonna i videoen portrætterede sig selv som en narcissistisk og tvetydig person. Hun refererede til sig selv som 'lykkestjernen', ulig sangens lyriske mening. Madonna har fremført "Lucky Star" live et par gange, senest på Confessions Tour (2006). Adskillige kunstnere har også produceret coverversioner af sangen.

Madonna
Sange fra 1983
Sommerdag på Skagen Strand med figurer

Sommerdag på Skagen Strand med figurer er et oliemaleri af Laurits Tuxen fra 1907. Maleriet er et friluftsmaleri. På et foto af apoteker Victor Christian Klæbel ses Tuxen stå på stranden med sit staffeli, mens han maler billedet, og hans døtre ses som modeller.

Motiv 

Maleriet viser tre unge piger efter en badetur, det er midt på dagen, hvilket kan ses på skyggerne.

Persongalleri 
Personerne på maleriet er fra venstre kunstnerens døtre Yvonne, stående, Nina liggende med antagelig Vibeke Krøyer, P.S. Krøyer og Marie Krøyers datter, ved sin side.

Komposition 
Maleriet præges af to horisontale linjer: strandkanten og horisonten; og den lodrette linje, som den stående nøgne pige udgør omtrent i det gyldne snit. Hendes skygge udgør en lille del af diagonalen.

Proveniens 

 Grosserer W.P. Heyman, ved dennes dødsboauktion på Bruun Rasmussen Kunstauktioner 39, 1953 nr. 84.
 Bruun Rasmussen auktion 763, 2006 nr. 2031 solgt for i alt 1.200.000 kr. hammerslag til privat.

Noter 

Malerier fra 1907
Malerier af Laurits Tuxen
Anders Hjulmand

Anders Hjulmand (født 16. oktober 1951 i Aalborg) er en dansk advokat med møderet for Højesteret.

Hjulmand blev student fra Aalborghus Gymnasium i 1971, og blev cand.jur. fra  Aarhus Universitet i 1976. Blev senere partner i advokatfirmaet Stoustrup, Dresing & Hjulmand.

I 1989 etablerede han advokataktieselskabet Anders Hjulmand. Dette fusionerede i 2000 med Advokatfirmaet Mehlsen, Kaptain & Nordestgaard og Advokatfirmaet HjulmandKaptain blev skabt.

Ud over at være advokat er Anders Hjulmand tilknyttet kulturlivet gennem bestyrelsesdeltagelse  i bl.a. Det Kongelige Teater (siden 2015),  i Utzon Fonden  (siden 2010) samt bestyrelsesformand/medlem i en række erhvervsvirksomheder, fonde og institutioner.

Anders Hjulmand har bl.a. tidligere været bestyrelsesformand for Aalborg Teater 2006 - 2016, bestyrelsesformand for Kunsten - Museum of Modern Art 2008-2017, bestyrelsesformand for Utzon Center A/S, bestyrelsesformand for Erhverv Norddanmark og bestyrelsesformand for Aalborg Advokatforening, medlem af Advokatrådet samt ekstern lektor ved Aalborg Universitet.

Anders Hjulmand er tidligere medlem af Erhvervsankenævnet 2005-2017, er optaget i Kraks Blå Bog og har modtaget Ridderkorset.

Referencer 

Advokater fra Danmark
Personer fra Aalborg
Personer i Kraks Blå Bog
Danskere i 1900-tallet
Danskere i 2000-tallet
The Sydney Morning Herald

The Sydney Morning Herald (SMH) er et dagblad i broadsheet-format, der udgives af Fairfax Media i Sydney  i Australien. Søndagsudgaven, The Sun-Herald, udgives i tabloidformat. Avisen blev grundlagt i 1831 under navnet Sydney Herald og er Australiens såvel som den sydlige halvkugles ældste avis, der fortsat udgives kontinuerligt.

Eksterne henvisninger 

 The Sydney Morning Herald

Aviser fra Australien
Etableret i 1831
Norfolk (Virginia)

Norfolk er en by i delstaten Virginia, USA med  indbyggere. Norfolk er en såkaldt "independent city" og er således ikke tilknyttet et county. I byområdet indgår også byerne Newport News og Hampton, og tilsammen bor der 1,4 milloner mennesker. Norfolk ligger ved Chesapeake Bays udmunding i Atlanten og har en af USA's største havne og en omfattande industri. 

Norfolk er hovedkvarter for både NATO's atlantkommando (Allied Command Transformation (tidligere SACLANT) og USA's atlanterhavsflåde.

Referencer

Eksterne henvisninger 

Byer i Virginia
Meningsmålinger forud for Folketingsvalget 2015

Forud for valget til det danske Folketing den 18. juni 2015 har en række analyseinstitutter gennemført meningsmålinger blandt et repræsentativt udsnit af befolkningen. Resultaterne af disse målinger er gengivet i denne artikel. Alle meningsmålinger er behæftet med en statistisk usikkerhed, som bl.a. betyder, at resultater opgjort i henholdsvis "blå blok" og "rød blok" skal udvise en forskel på mindst 52% - 48%, for at der er en høj grad af sikkerhed for, at forskellen ikke er tilfældig.

Omtale af meningsmålingerne 
Den 9. maj 2015 bragte Berlingske et tema om meningsmålingernes troværdighed. I dette tema blev der især gjort opmærksomt på, at flere af analyseinstitutterne udelukkende anvender internetrundspørge, hvor respondenterne lokkes med lotterier og konkurrencer. Den 15. juni 2015 havde Ingeniøren en artikel om grunden til, at meningsmålinger ofte tager fejl, samt om matematikken og historien bag meningsmålingerne, mens Information samme dag havde et tema om meningsmålingerne og deres troværdighed, hvor der bl.a. blev givet fire gode råd med hensyn til at læse og tolke de forskellige målinger.

Om den aktuelle situation, der i tre uger har vist næsten dødt løb mellem "blokkene", udtalte en ekspert:
"Målingerne viser, hvad du ville stemme, hvis der var valg i morgen. Men det kan jo godt være, at der sker noget, når du står i stemmeboksen. Det er umuligt at fange, og derfor er der en risiko ved alle målinger, sådan som vi har set i både Storbritannien og Israel på det seneste".

Meningsmålinger 
De fleste meningsmålinger omtaler ændringerne i partiernes tilslutning som nettoforskydninger. Bruttoforskydningerne er væsentligt større. Det fremgår således af en grafisk fremstilling, baseret på 4905 interviews foretaget af Megafon, at SF i perioden 30. maj - 8. juni 2015 havde mistet ca.2/3 af de vælgere, der stemte på partiet ved Folketingsvalg 2011. Men ca. halvdelen af det tabte blev vundet tilbage med tilgang fra andre partier, "sofavælgere" og nye vælgere.

2015 

Der er foretaget flere målinger, som ikke indgår i barometeret, bl.a. Megafon for Politiken og TV2.

2014

2013

2012

Referencer 

Folketingsvalget 2015
Folketingsvalg